Vuonna 1980 toimitin Bergenin piirikunnan paikallisuutisia The Record -lehdessä.
Kirjoitin Hasbrouck Heightsin, Lodin ja New Jerseyn tapahtumista.
Saimme soiton välikohtauksesta Hasbrouck Heightsin Quality Innissä.
Juttu oli tietenkin minun heiniäni.
Nainen oli huutanut niin kovaa, että henkilökunta oli kuullut hänet -
ja tullut koputtamaan huoneen ovelle.
Nainen onnistui viittilöimään käsillään -
käytävässä olleelle henkilölle.
Henkilökunta tajusi, että nainen on pulassa.
He soittivat heti poliisille.
Tässä vaiheessa mies on paniikissa.
Hän tietää, että hänen on paettava.
Mies yrittää juosta pakoon käytävälle.
Yhtäkkiä Hasbrouck Heightsin poliisi saapuu ja viskaa hänet maahan.
Hänen käsketään pysähtyä ja nostaa kädet ilmaan.
"Pysähdy, tai ammun", poliisi huutaa.
Mies pysähtyi -
ja pudotti tavaransa käytävälle.
Kun tekijä saadaan kiinni,
hänellä on hallussaan teippirulla.
Hänellä on käsiraudat.
Hänellä on bondage-kahleita ja rauhoittavia lääkkeitä.
Poliisi kuulusteli Leslie Ann O'Delliä.
Hän kertoi poliisille kaiken, mitä mies oli tehnyt.
Hän syytti miestä seksuaalisesta väkivallasta ja sanoi,
että kun mies laittoi hänelle käsiraudat ja alkoi uhkailla,
hän pelkäsi tulevansa surmatuksi.
Mutta kun poliisi kuulusteli epäiltyä,
tämä yritti tekeytyä syyttömäksi.
Nainen oli kuulemma paikalla omasta tahdostaan -
eikä rikosta ollut tapahtunut.
Mutta New Jerseyn poliisin hälytyskellot alkoivat soida.
Kyseessä on sama hotelli,
jossa on aiemmin surmattu kaksi naista. Kyseessä on taatusti sama mies.
Poliisi pidätti miehen -
ja vei hänet poliisiasemalle.
BERGENIN SERIFFINTOIMISTO
Poliisi sai selville, että miehen nimi on Richard Cottingham.
NETFLIX-DOKUMENTTISARJA
TOUKOKUUN 23. PÄIVÄ 1980
PÄIVÄ RICHARD COTTINGHAMIN PIDÄTYKSEN JÄLKEEN
New Yorkissa keskustan torsomurhatapaus -
uhkasi jäädä selvittämättä.
VIISI KUUKAUTTA DEEDEH GOODARZIN JA "JANE DOEN" MURHIEN JÄLKEEN
Lisätietoja ei saatu.
KAHDEKSAN PÄIVÄÄ JEAN REYNERIN MURHAN JÄLKEEN
Se johtui siitä, että tutkinta…
MURHARYHMÄN KOMENTAJA (ELÄK.)
…ei tuottanut epäiltyjä.
On muistettava, että 80-luvun alussa -
viranomaiset eivät kommunikoineet keskenään.
Jean Ann Reynerin murhasta oli kulunut vain muutama päivä.
New Yorkin viranomaiset eivät tienneet, että torsomurhaajan tavoin toiminut mies -
oli pidätetty prostituoidun pahoinpitelystä -
joen toisella puolen New Jerseyssä.
BERGENIN PIIRIKUNTA, NEW JERSEY
Richard Cottingham oli vangittu Bergenissä Leslie Ann O'Dellin pahoinpitelystä.
TOIMITTAJA
Jerseyn poliisi pohti,
että mies voi olla etsitty sarjamurhaaja,
joka oli murhannut Valerie Streetin ja Maryann Carrin Quality Innissä.
Bergenin piirikunnassa alettiin siis kerätä todisteita,
jotta mies voitaisiin yhdistää aiempiin murhiin.
Richard Cottingham asui lähistöllä Lodissa, New Jerseyssä.
Sieltä ei ollut pitkä matka Hasbrouck Heightsin Quality Inniin.
Poliisi oli myös saanut selville,
että Maryann Carr oli siepattu -
samasta kerrostalosta, jossa Richard Cottingham asui -
viisi vuotta ennen sieppausta.
KIRJAILIJA
Kaikissa tapauksissa käytettiin käsirautoja.
Kahta uhria kuristettiin.
Kahdella uhrilla oli suunsa ympärillä liimajäämiä teipistä.
Kaava oli sama.
Poliisit uskoivat, että mies liittyy tapaukseen.
Moni asia oli kuitenkin tutkijoita vastaan.
Heillä ei ollut riittävästi todisteita syytteen nostamiseksi.
Miestä ei haluttu vain pidättää, vaan myös tuomita.
Syytteen pitää pohjautua luotettavaan tietoon.
MURHATUTKIJA (ELÄK.)
On käytettävä todisteita ja todistajainlausuntoja -
eloonjääneiltä uhreilta, kuten Leslie Ann O'Dellilta.
Koska kyseessä on sarjamurhaaja, tutkijat selvittävät erityisen tarkkaan,
onko muilla samoja kokemuksia.
Mikäli eloonjääneitä löytyy, juttuun saadaan lisää todistajia,
jotka kykenevät selvittämään, miten mies toimii.
Miten mies lähestyi naista?
Mitä hän sanoi?
Miten ilta eteni?
Milloin se meni pieleen?
Pienet yksityiskohdat voivat osoittaa rikosten yhteyden.
Tuomio voi olla siitä kiinni.
Bergenin piirikunnan tutkijat löysivät ratkaisemattomia raiskausjuttuja,
joissa naiset oli viety New Yorkista New Jerseyyn ja miltei surmattu.
MAALISKUUN 22. PÄIVÄ 1978
SELVIYTYJÄ 1: KAREN SCHILT
Kun tulin tajuihini,
makasin alasti katuojassa kerrostalon vieressä.
Mies oli lähestynyt naista edellisiltana newyorkilaisessa baarissa.
Hän tuli juttelemaan.
VIRALLISISTA ASIAKIRJOISTA
Hän kysyi, mitä tein yksin baarissa.
Mies tarjosi juomaa.
Hän kysyi, olenko töissä.
Sanoin olevani tarjoilija.
Juomassa oli huumetta. Nainen tuli huonovointiseksi.
Nainen lähti. Mies seurasi ja tarjosi kyytiä.
Nainen nousi autoon,
ja pian he olivat matkalla New Jerseyyn.
Torkahtelin vähän väliä.
Kun hän tuli tajuihinsa,
häntä oli purtu pahasti rintaan.
Häntä oli hakattu ja pahoinpidelty seksuaalisesti.
Heräsin pimeällä kadulla.
Mies sanoi: "Älä huoli, asuin täällä aikoinaan."
LOKAKUUN 12. PÄIVÄ 1978
SELVIYTYJÄ 2: SUSAN GEIGER
Kun heräsin, kimppuuni käynyt oli poissa.
Hän oli vienyt koruni.
Pystyin hädin tuskin liikkumaan. Joka paikkaan sattui.
Edellisiltana Susan Geiger -nimistä, naispuolista prostituoitua -
oli lähestytty Broadwayn kulmilla.
Hän kysyi, olenko töissä. Sanoin olevani. Tarvitsin rahaa.
Henkilö pyysi naista mukaansa, mutta tällä oli kiire.
Nainen suostui tapaamaan hänet seuraavana iltana.
Nainen ilmestyi paikalle.
"Mennään parille", mies sanoi.
Hän tiesi Flanagan's-nimisen, kivan baarin.
Mies kertoi tekevänsä tietokonehommia ja asuvansa New Jerseyssä.
Kun mies sai naisen käsiinsä, hän huumasi tämän.
Huumasi ja vei New Jerseyyn.
Tunsin oloni tokkuraiseksi ja uneliaaksi.
Siellä pahoinpitelijä puri naisen rintoja ja aiheutti kammottavia vammoja.
Naista oli pahoinpidelty seksuaalisesti.
Susan Geiger jätettiin kuolemaan, mutta luojan kiitos hän jäi henkiin.
TOUKOKUUN 12. PÄIVÄ 1980
SELVIYTYJÄ 3: PAMELA WEISENFELD
Heräsin parkkipaikalla enkä tiennyt, mitä oli tapahtunut.
Tekijä oli huomannut naisen edellisiltana Times Squarella.
Hänellä oli iso setelinippu.
Nipussa oli kuulemma 3 000 dollaria.
Hän sanoi, että haluaa viettää koko yön kanssani.
Kaveri heilutteli setelinippuja -
ja pyysi seksiä.
Baarissa hän vaati, että joisin hänen kanssaan.
Hän lääppi rintojani koko ajan.
Hän oli kovakourainen.
Mies huumasi naisen ja vei tämän New Jerseyyn,
missä tämä kertoi tulleensa raa'asti hakatuksi ja raiskatuksi.
Tapauksissa oli useita yhtäläisyyksiä.
New Jerseystä löydetyt uhrit oli siepattu New Yorkissa alueelta,
jossa Cottinghamin työpaikka Blue Cross sijaitsi.
Karen Schilt löydettiin parkkipaikalta -
Ledgewood-asuntoyhtiön pihalta Little Ferryssä.
Maryann Carr asui samassa talossa, kuten myös Cottingham aikoinaan.
Pamela Weisenfeldin pahoinpitely -
tapahtui pari päivää ennen Leslie O'Dellin pahoinpitelyä.
Lisäksi tekijä huumasi uhrinsa.
Richard Cottinghamilla oli hallussaan rauhoittavia lääkkeitä.
Kaikki vammat olivat samanlaisia.
Bergenin tutkijat -
toivoivat uhrien tunnistavan raiskaajansa Richard Cottinghamiksi.
Mutta tunnistaminen voi olla vaikeaa.
Aiemmin 1970-luvulla -
monet naiset epäröivät kertoa asiasta,
koska laki kohteli raiskauksen uhreja kammottavalla tavalla etenkin NY:ssa.
KIRJAILIJA
Vaikka nainen tunnisti raiskaajan, ellei hän saanut oikeuteen todistajaa -
joka todisti nähneensä raiskauksen, tuomiota ei tullut.
Toisaalta poliisi pidätti seksityöläisen,
jos tämä kertoi olevansa seksityöläinen.
New Yorkissa yritettiin tuohon aikaan kovin ottein suitsia seksiteollisuutta.
Valvontaviraston päätehtävä Times Squarella on kitkeä prostituutio.
Jo iät ja ajat vain naisia oli pidätetty prostituutiosta.
Miehiä ei pidätetty,
vaikka seksikauppa ei lain mukaan ollut sukupuolisidonnainen rikos.
Koko siivousoperaatio kohdistui vain tyttöihin.
KIRJAILIJA
Se oli kaksinaismoralistista.
Minut pidätettiin kymmeniä kertoja New Yorkissa.
KIRJAILIJA
Miehiä, asiakkaita, pokia, tai miksi heitä kutsuukaan,
heitä ei pidätetty.
Ihmiskauppiaita tai parittajia ei koskaan pidätetty.
Useimmiten syyte nostettiin välittömästi, ja syytetty lähti poliisin mukaan.
Mutta 1970-luvun lopulla ja 1980-luvun alussa -
feministiliike kasvoi.
Marssijat juhlivat naisasialiikkeen kasvua pienestä feministiaktivistien joukosta -
kokonaiseksi kansanliikkeeksi, johon kuuluu kaikenlaisia naisia.
Sen seurauksena -
poliisi otti käyttöön uudenlaisia toimintatapoja.
Alettiin pidättää miehiä, jotka olivat ongelman alkusyy.
Uuden lain mukaan kyseessä on nyt lievä rikos.
Pidätetyltä "pokalta" otetaan sormenjäljet.
Hänen valokuvataan ja vangitaan syytteen nostamiseen asti.
Mitä mieltä olet laista? -Onhan se reilua.
Olen mies, ja minulla on vähän puolueellinen asenne,
mutta onhan se reilua, jos halutaan rauhoittaa Times Square.
Lain pitää olla tasavertainen naisille ja miehille.
Naisasialiikkeen saavutuksia oli,
että naiset tunsivat nyt voivansa -
ja heidän myös piti päättää suostumuksestaan seksiin.
Raiskauslakeja muutettiin,
ja naiset ymmärsivät, että se, mitä heille tapahtui,
ei ollut oikein.
He alkoivat puolustaa oikeuksiaan.
Raiskausrikoksia ei voinut enää lakaista maton alle ja unohtaa.
Bergenin piirikunnassa -
muut Richard Cottinghamin pahoinpitelemiksi joutuneet uhrit -
tunsivat silloin, että on aika -
astua esiin ja kertoa tarinansa.
He ajattelivat, että nyt heitä kuunneltaisiin.
EPÄILTY TUNNISTUSRIVIIN
Uhrit saapuivat tunnistamaan heidän kimppuunsa hyökänneen miehen.
Kun tunnistamisen aika koitti,
Cottingham ajoi viiksensä ja näytti aivan eri ihmiseltä.
Hän yritti estää tunnistuksen.
En ehkä itsekään olisi tunnistanut häntä, ellen olisi poliisi.
Hän näytti ihan erilaiselta.
Mutta Susan Geiger, Pamela Weisenfeld ja Karen Schilt -
kykenivät tunnistamaan Richard Cottinghamin.
Silloin New Jerseyssä -
tiedotusvälineet kertoivat, että Cottinghamia epäiltiin -
Bergenin piirikunnassa tapahtuneista murhista.
SEKSIPIDÄTYS: YHTEYTTÄ MURHIIN TUTKITAAN
Hyvin nopeasti New Yorkin poliisilaitos…
MOTELLIAHDISTELIJAA EPÄILLÄÄN MURHISTA
…näkee lehtijutut Richard Cottinghamista.
Tutkijat huomaavat tapausten yhtäläisyydet -
ja alkavat epäillä,
että Richard Cottingham on Times Squaren torsomurhaaja.
Se oli läpimurto.
Tutkijat alkoivat tehdä yhteistyötä ja keskustella keskenään.
He tutkivat ja vertailivat kaikkea ja saivat palapelinsä kasaan.
Bergenin syyttäjänvirasto antoi kotietsintäluvan,
ja Cottinghamin kotiin tehtiin kotietsintä.
Kun tutkijat saapuivat Cottinghamin kotiin New Jerseyssä,
he löysivät talosta salaisen huoneen.
Se oli todella tärkeä löytö.
Huone sijaitsi talon kellarissa.
Cottingham saattoi vetäytyä sinne ja lukita oven perässään.
Siellä hän puuhaili rauhassa vaimoltaan, joka oli hakenut eroa.
Löydökset järkyttivät kaikkia.
Hänellä oli pornografista taidetta,
teippiä,
s&m-kirjallisuutta.
Huoneesta löytyi useiden naisten vaatteita ja käsilaukkuja.
Huoneessa oli kassakaappi,
jossa hän säilytti tiettyjä esineitä.
Tutkijat löysivät avaimet Maryann Carrin asuntoon.
Mies oli voinut saada ne vain Maryann Carrilta.
He löysivät pienen koalakarhun, joka kuului Valerie Ann Streetille.
Poliisi oli löytänyt Cottinghamin "trofeehuoneen".
Trofee todistaa menestyksekkäästä metsästysretkestä.
Kuinka ollakaan, mukana oli myös kaulakoru,
joka kuului Jean Ann Reynerille, Hotel Sevillesta löydetylle uhrille.
Sama koru näkyi Reynerin pidätyskuvassa.
Yhtäkkiä poliisilla oli todisteita, jotka liittivät -
Bergenin naistenkiduttajan New Yorkin pahamaineiseen torsomurhaajaan.
Silloin Richard Cottinghamin korttitalo alkoi horjua.
Kerroimme talvella prostituoiduiksi oletettujen julmista murhista NY:ssa.
Murhat ovat jääneet selvittämättä, mutta jutussa on saatettu tehdä läpimurto.
Poliisi tutkii nyt 33-vuotiasta tietokoneoperaattori Richard Cottinghamia.
Vangitulle miehelle on määrätty 350 000 dollarin takuusumma.
Häntä epäillään oletetun prostituoidun murhasta newjerseyläisessä motellissa.
Kun tulin töihin ja saimme tietää, että Richie oli pidätetty New Jerseyssä,
olimme järkyttyneitä.
Kuulimme aina vain uusista murhista.
Emmekä vain murhista,
vaan silpomisesta ja muusta.
COTTINGHAMIN TYÖKAVERI
Se oli kamalaa.
Richard kertoi houkutelleensa prostituoituja New Jerseyyn -
muttei puhunut veriteoista.
Kukaan ei ilmiantanut… Emme tienneet hänen puuhistaan.
Tiesimme vain, mitä hän kertoi.
Ajan kuluessa järkytys laantui.
Kun poliisi oli kuulustellut minua, kelloni alkoivat soida.
Richard oli piirtänyt minulle kartan.
En osaa selittää, miksi säilytin sen.
Se oli vain jäänyt muun rojun sekaan lipaston laatikkoon.
Annoin sen poliisille.
Halusin, että hän saa ansionsa mukaan.
Richard Cottinghamia odottaa 19 syytettä.
Hän on 34-vuotias ohjelmoija Lodista, New Jerseystä.
Tärkein niistä on syyte 19-vuotiaan prostituoidun Valerie Streetin murhasta.
Cottinghamin väitetään siepanneen hänet New Yorkissa 4.5.1980.
Syytelista oli pitkä kuin nälkävuosi.
New Jerseystä tuli syyte huumaavan aineen antamisesta.
Muita syytekohtia olivat reseptilääkkeiden hallussapito -
ja veitsen hallussapito.
Tietenkin myös raiskaus, sieppaus ja pahoinpitely -
Leslie O'Dellin, Susan Geigerin ja Karen Schiltin tapauksissa -
sekä Pamela Weisenfeldin sieppaus -
ja Valerie Streetin murha.
En halua kehuskella,
mutta minua pidettiin Pohjois-Jerseyn parhaana asianajajana.
PUOLUSTUSASIANAJAJA
Kun lehdissä kerrottiin merkittävästä rikostapauksesta,
odotin, että puhelin pirisee.
Muistan, kun rouva Cottingham otti yhteyttä.
"Teitä on suositeltu poikani puolustusasianajajaksi", hän sanoi.
"Poikani ei ole tehnyt mitään väärää."
Herra Cottingham halusi ehdottomasti todistaa syyttömyytensä -
ja vaati oikeudenkäyntiä.
TOUKOKUUN 19. PÄIVÄ 1981
ENSIMMÄINEN OIKEUDENKÄYNTI NEW JERSEYSSÄ
Oikeudenkäynnistä tekee historiallisen,
että siinä käytettiin ensimmäisiä kertoja todisteena ns. rikollista allekirjoitusta.
Dennis Calo, silloinen syyttäjä,
esitti näkemyksen,
että rikosten ominaispiirteitä olivat uhrin sieppaus, käsiraudat,
uhrin suun teippaus,
silpominen.
Hän kuljetteli veistään naisten keholla -
herättääkseen heissä kauhua.
Allekirjoitus on sama, vaikka varsinaiset tekotavat eroavat.
Yksi uhri puukotettiin, toinen kuristettiin.
Jotkut uhrit löydettiin ulkoa, toiset sisätiloista.
Tekijä saattaa suorittaa rikokset eri tavoin,
mutta allekirjoitus on sama. Siihen vetoaminen oli täysin uutta.
Syyttäjä kutsui todistajikseen uhreja, jotka olivat jääneet henkiin.
Todistukset olivat ratkaisevia.
Muistan hämärästi, että jokin poltti rintojani.
KAREN SCHILTIN TODISTUS
Se sattui kovasti.
Tunsin olevani kuollut.
Hän sanoi, että saisin maksaa, koska olin huora, kuten ne muutkin.
LESLIE ANN O'DELLIN TODISTUS
Jos en tottelisi häntä kaikessa, hän tappaisi minut.
Muistan olleeni hotellihuoneessa.
Heräsin, kun hän hakkasi minua letkulla ja puri minua.
SUSAN GEIGERIN TODISTUS
Jim.
Hän kertoi nimekseen "Jim".
Nimellä ei ollut mitään väliä.
Syyttäjä kysyi, tunnistaako nainen pahoinpitelijän.
"Kyllä. Tuolla hän on."
Sitten syyttäjä esitteli rikostekniset todisteet,
esimerkiksi korut,
jotka oli viety uhreilta ja jotka olivat Cottinghamin hallussa,
sekä sormenjäljet.
Valerie Streetin murhan tapauksessa -
tekijä oli jättänyt sormenjäljen käsirautojen lenkkiin.
Sormenjäljelle löydettiin omistaja vasta Cottinghamin pidätyksen yhteydessä.
Richard Cottingham halusi pitää oman puolustuspuheen.
Hänen puolustuksensa oli, että hän on syytön.
COTTINGHAMIN ÄÄNI
Suurin osa jutuista ei tapahtunut niin.
Poliisit ovat läpimätää porukkaa.
He istuttavat todisteita syytetyille ja piilottavat vastakkaiset todisteet.
Myöhemmin hän väitti,
että poliisit painoivat hänen sormenjälkensä käsirautoihin,
kun he olivat raudoittaneet hänet. Siten he olivat saaneet sormenjäljen.
COTTINGHAMIN ÄÄNI
Poliisin mukaan huoneessani oli muistoesineitä uhreilta.
Hän väitti, että koruja sai ostaa kaikkialta.
Kyse oli yhteensattumasta.
Hän kertoi tapailleensa yön naisia, koska vaimon kanssa oli ongelmia.
Olin surkea aviomies.
Pidin yöelämästä ja kävin joka yö ulkona naisten kanssa.
He halusivat kuulemma epätavallista seksiä.
Hän nautti sellaisesta ja maksoi siitä.
Cottinghamin mukaan Leslie Ann O'Dell oli antanut luvan tekoihin.
Katsokaa rikospaikkakuvia hänestä.
Ei niissä näy hakattua ihmistä.
Nainen kuulemma ymmärsi väärin. Mieshän oli maksanut bondage-seksistä.
Mitä tulee naisiin, jotka tunnistivat Cottinghamin,
hän väitti heidän valehtelevan.
Ilotytöt sanovat poliisille ihan mitä nämä haluavat.
Ei ilotyttö muista kahden vuoden takaista asiakasta,
mutta kyllä hän tunnistaa miehen, jos poliisi niin pyytää.
Hänen puolustuksensa oli, että hän oli töissä -
rikosten tapahtumahetkellä.
Hänellä oli työvuorolista.
Kävin töissä päivittäin. En koskaan… Työskentelin 200 päivääkin putkeen.
Tein kaikenlaisia ylitöitä.
Kävi kuitenkin ilmi, että hänen työtoverinsa Blue Crossissa -
suostuivat todistamaan häntä vastaan.
Muut kaverit pelkäsivät todistaa Richietä vastaan.
He pelkäsivät Richien tekevän jotain heille tai heidän perheilleen.
Minä halusin hänet nalkkiin. Siksi en pelännyt todistaa.
Hänen alibinsa moniin murhiin oli, että hän oli töissä.
"Olin töissä."
Ilmoitin syyttäjille, että voin kertoa, miksi Richie ei ollut paikalla.
Hän huijasi kelloa. Kerroin, miten hän teki sen.
Richard ja minä osasimme säätää tietokoneen sisäisen kellon aikaa.
Kun työt aloitetaan, kelloa siirretään 10 tuntia eteenpäin.
Työaikakirjanpitoon tulostuu silloin kymmenen tunnin työaika.
Kymmenen minuuttia oli kymmenen tuntia.
En ymmärtänyt, mihin hän käytti huijaamansa työajan.
En ikinä olisi epäillyt murhaa.
Halusin koko sydämestäni saada miehen linnaan.
En välittänyt, miten minun kävisi.
Syyttäjällä oli jo kiistattomat todisteet häntä vastaan.
Valamiehistö totesi hänet syylliseksi useisiin syytteisiin.
Epäilemättä häntä ei todellakaan uskallettu laskea vapaaksi.
Kaveri oli turvallisuusuhka, joka piti saada pois kaduilta.
Valamiehistö vakuuttui asiasta.
Kun valamiehistö antoi tuomion, Cottingham ei älähtänytkään.
Hän ei osoittanut minkäänlaisia tunteita.
Hänen äitinsä ja siskonsa olivat toista maata.
Siskon mielestä syy oli minun.
Tuomion jälkeen…
28.9.1982
…alettiin käsitellä Cottinghamin entisen naapurin murhaa Little Ferryssä.
Maryann Carria ei siepattu New Yorkista.
Cottingham todettiin syylliseksi myös hänen murhaansa.
Cottinghamia odottaa uusi oikeudenkäynti New Yorkissa.
Hän on syytettynä kolmen prostituoidun murhasta.
TOUKOKUUN 31. PÄIVÄ 1984
KOLMAS OIKEUDENKÄYNTI
New Yorkin -oikeudenkäynnin aikana -
äitini parittaja James Thomas…
DEEDEH GOODARZIN TYTÄR
…odotti oikeudenkäynnin jatkumista oikeustalon käytävällä.
Cottingham sattui olemaan käytävällä samaan aikaan.
Heille tuli käsirysyä.
James alkoi piestä Cottinghamia.
Hän takoi tätä nyrkeillään. "Antakaa kun mottaan vielä kerran!"
SILPOMISMURHISTA LANGETTAVA TUOMIO
Richard sai kokonaisuudessaan miltei 200 vuoden tuomion -
osavaltion vankilassa Trentonissa.
Vierailin Trentonissa vuonna 1984.
Pyysin häntä tunnistamaan "Jane Doen",
joka oli murhattu Travel Innissä.
Sukulaisten on tärkeää saada surutyönsä päätökseen.
Cottingham käyttäytyi röyhkeästi.
Hän virnisteli kuin olisi leikkinyt kanssani.
Ennen kaikkea hän ei halunnut kertoa mitään.
Cottingham istui vankilassa 30 vuotta.
Hän ei sanallakaan kommentoinut asiaa kellekään -
ennen kuin vuonna 2009.
Hei.
Olen Nadia Fezzani, toimittaja.
Haastattelen sarjamurhaajia ja tutkin heidän psykologiaansa.
TOIMITTAJA
Richard Cottingham ei ollut koskaan tunnustanut.
Kun kysyin, miksi hän tappoi niin monta naista,
olin yllättynyt, että hän kertoi.
Se oli minulle peliä.
Se oli pääasiassa psykologinen juttu.
Sain miltei jokaisen naisen tekemään kaiken haluamani.
Psykologian avulla.
Tai uhkaamalla tai vihjailemalla siitä,
että naista voidaan satuttaa tai joskus tappaakin.
Se on miltei jumalaista.
Silloin hallitsee täydellisesti toisen ihmisen kohtaloa.
Cottingham väittää,
että eräs syy murhata naiset oli pelko siitä,
että naiset ilmoittaisivat hänestä poliisille.
Yhdeksänkymmentäyhdeksän prosenttia murhista perustui itsesuojeluun.
Maryann Carrin tapaus…
Hän halusi lähteä, mutta en antanut.
Sitten hän lausui kuolemantuomionsa. "Kerron aamulla kytille."
Ellei hän olisi sanonut sitä, hän olisi elossa.
Kun hän sanoi sen, tiesin, että hänen on kuoltava.
Ennen minun haastatteluani -
Richard Cottingham ei ollut tunnustanut kahta murhaa,
jotka hän teki Travel Inn Lodgessa Times Squarella.
Cottingham paljasti Nadialle,
että hän tunsi Deedeh Goodarzin -
ja että hän oli silponut tämän pään ja molemmat kädet,
koska Deedeh oli nähty hänen kanssaan -
ja hän pelkäsi, että hänet tunnistettaisiin.
Cottingham sanoi lähteneensä hotellista kello 3.30 aamulla.
Hän oli vain kävellyt ympäri Times Squarea.
Hän kanniskeli naisen päätä laukussa.
Kaksi poliisia pysäytti hänet -
ja kysyi, miksi hän oli niin myöhään liikkeellä.
Hän sanoi menevänsä syömään, ja hänet päästettiin menemään,
Niin hän jatkoi kävelyään.
Venytin lain rajoja niin pitkälle kuin kykenin jäämättä siitä kiinni.
Mitä pahemmasta selviää, sitä pahempaa haluaa.
Myöhemmin Cottingham väitti työntäneensä ruumiinosat autonsa takakonttiin -
ja palanneensa hotellihuoneeseen.
Siellä hän sytytti torsot tuleen.
Tapahtunut oli väistämätöntä.
Se oli osa salaista elämääni.
Kadutko nykyään tekojasi?
Tietenkin.
Jos saisin uuden tilaisuuden, mitään vastaavaa tuskin tapahtuisi.
En koskaan uskonut jääväni kiinni.
Olemme jutelleet vain niistä murhista, joista minut tuomittiin.
Montako ihmistä todella tapoit?
Sanotaan, että täydellistä murhaa ei ole.
Minä tein yli 80 täydellistä murhaa, joista kukaan ei tiedä.
Cottingham sanoi tehneensä murhia, joista häntä ei ollut tuomittu.
Hän sanoi tappaneensa naisia joka toinen viikko 13 vuoden ajan.
Yhteensä 85-100 naista.
Se oli jatkuvaa.
Väite kuulostaa uskomattomalta, mutta se on täysin mahdollinen.
Toimin huomaamatta. Kukaan ei tiennyt puuhistani.
Richardista olisi kai tullut murhaaja missä tahansa,
mutta Times Squaren ilmapiiri ei auttanut asiaa.
Richard kiihottui sadismista.
Kun hän käveli Times Squarella ja näki seksityöläiset, peep showt -
ja kaiken sen yöpuolen erotiikan,
hän tunsi kiusausta joka askeleella. Hän näki mahdollisuutensa.
Se antoi hänelle lähes immuniteetin.
Kaikkihan tätä tekevät.
Kaikki käyttävät toisia hyväkseen.
Times Squaren seksiteollisuudessa kaikki on mätää ja turmeltunutta.
Pornografiaa ei enää paheksuta samoin kuin muutama vuosi sitten.
Tänään sitä pidetään normaalina.
Pornografiaa pidetään normaalina.
Monet tuomarit, asianajajat ja julkkikset intoilivat Syvä kurkku -elokuvasta.
FEMINISTIAKTIVISTI
Se oli nöyryyttävää, inhottavaa, sairasta, sadistista.
Porno pois!
PORNO ON VALETTA
Vihaiset naiset marssivat Broadwayta Times Squarelle -
miljardin dollarin pornobisneksen ytimeen.
Feministien mukaan porno lisää naisiin kohdistuvaa väkivaltaa.
"Naiset pornoa vastaan" 70-luvun lopulla -
oli kampanja, jolla vastustettiin pornon lisääntymistä -
Times Squaren lisäksi koko maassa.
Vastustamme pornografiassa naisten hyväksikäyttöä ja pahoinpitelyä.
Väkivaltaisia kuvia naisista,
joissa naisia sidotaan, hakataan, raiskataan, kidutetaan ja murhataan -
kiihotuksen, viihteen tai voiton nimissä.
Niin "Naiset pornoa vastaan" -
alkoi muiden muassa vaatia Times Squaren siistimistä.
Keskustan valvontaviraston vuosia kestänyt työ -
KESKUSTAN VALVONTAVIRASTO
vaikutti mielestäni suuresti.
Mutta vielä enemmän Times Squaren seksibisneksen loppumiseen -
vaikutti AIDS.
Olemme jo kuukausia kertoneet AIDS-nimisestä sairaudesta,
joka tarkoittaa immuunikato-oireyhtymää.
Noin puolet tartunnoista on löydetty New Yorkissa.
AIDS-epidemia nousi tietoisuuteen noin vuonna 1981.
Se oli kuin tieteistarina kuoleman riemuvoitosta.
Seksibisnekseen ja Times Squaren seksityöläisiin kohdistui monia huolia.
SEKSITOIMITTAJA
Liveshowt loppuivat. Lavalla ei enää nähty seksiä.
Se oli liian vaarallista.
New Yorkin terveysvirasto päätti miltei yksimielisesti -
oikeuttaa viranomaiset lakkauttamaan minkä tahansa yrityksen,
joka tarjoaa yleisölle niin sanottua "vaarallista seksiä".
Niitä ovat gay-kylpylät, pornokaupat ja heteroseksiklubit.
Perjantai-iltana klo 23 -
Plato's Retreatissa näkee yleensä jopa 50 heteroparia,
mutta tänään klo 20.40, vain 20 minuuttia ennen ovien aukeamista,
kaupunki sulki tämän seksileikkipuiston.
Niin seksiliikkeet ja katujen seksityöläiset häädettiin pois.
AIDS auttoi asiaa.
Kaupunki on jo vuosikausia luvannut siivota Times Squaren,
mutta harva on enää uskonut lupaukseen.
Viime aikoina alueella on kuitenkin tapahtunut selviä muutoksia.
Pornoliikkeiden ja hierontalaitosten määrä on puolittunut seitsemässä vuodessa.
Tilastojen mukaan myös rikokset ovat vähentyneet.
Kuulimme tänään, että kaupunginhallitus harkitsee muuttavansa pornoalueen ytimen -
eräänlaiseksi huvipuistoksi.
Kehitys alkoi 80-luvun alussa.
KESKUSTAN VALVONTAVIRASTO
Rakennettiin toimistokerrostaloja, hotelleja ja tavallisia teattereita.
Iso alue sai purkutuomion.
KIRJAILIJA
Muutamat 42. kadun historialliset teatterit säästettiin.
New Amsterdam Theatre,
jossa Ziegfeld Follies sai ensi-iltansa 1903,
oli tarkoitus purkaa.
Disney ja New Yorkin kaupunki saivat budjetoitua 30-40 miljoonaa dollaria -
paikan kunnostamiseksi sellaiseksi kuin se on nyt.
LEIJONAKUNINGAS
Leijonakuningas sai ensi-iltansa New Amsterdamissa.
Se on upea paikka.
Disney teki Times Squaresta omannäköisensä.
Alue on kokenut aikamoisen muutoksen viimeisen 20-30 vuoden aikana.
Rikollisuus on vähentynyt rajusti.
Turismi on lisääntynyt räjähdysmäisesti.
Luullakseni noin 85 prosenttia New Yorkissa vierailevista -
käy Times Squarella.
Turistit pitävät paikasta, mutta siitä tuli kliininen.
Times Square on kuin mikä tahansa keskusta.
Siinä ei ole mitään omaleimaista.
Vanha Times Square oli ainutlaatuinen.
Vastaavaa paikka ei ole.
Ymmärrän silti, miksi sitä ei enää ole.
Vanha Times Square -
ei ollut mukava paikka.
Se tuhosi monen ihmisen elämän.
Olin kadulla seksikaupan uhrina 13 vuotta.
Olen nähnyt tutkimuksen, jonka mukaan keskimääräinen elinikä -
minun kaltaisellani on seitsemän vuotta.
En ole tavannut ketään samaan aikaan kadulla työskennellyttä,
joka olisi vielä elossa.
En koskaan.
Koko sen ajan, kun asuin New Yorkissa,
minulla ei ollut henkilötodistusta, sosiaaliturvatunnusta,
syntymätodistusta, ei mitään henkilöpapereita.
Jos olisin kuollut, kukaan ei olisi tiennyt, kuka olen.
Minusta olisi tullut "Jane Doe".
TORSOMURHAAJA - "JANE DOE"
1970-luvulla ja 1980-luvun alussa -
monet kuolleina löytyneet seksityöläiset -
rekisteröitiin koodilla "NHI".
"Ei henkilöön kohdistunutta rikosta."
Toisin sanoen seksityöläisellä oli poliisin mukaan niin väheksytty asema,
ettei heihin kohdistunutta rikosta kannattanut tutkia.
Poliisi ei etsinyt tekijää.
Minusta se on kamalaa.
NEWJERSEYLÄINEN MIES SYYTETTYNÄ TORSOMURHISTA
Minusta on hirveää,
kun joku murhaa ihmisen luullen pääsevänsä kuin koira veräjästä.
Mikäli Richard todella tappoi jopa sata naista ja lasta,
murhat olisivat jääneet selvittämättä hänen kuollessaan.
Se oli mahdoton ajatus.
Siksi halusin tietää lisää.
Vain Richard itse kykenisi kertomaan minulle lisää.
Niin tutustuin häneen.
Emme ole ystäviä.
Hän on hyvin sairas ihminen.
Kun aloin käydä tapaamassa häntä useammin,
hän paljasti yksityiskohtia -
traumaattisista kokemuksista nuorten tyttöjen kanssa.
Murhista, jotka hän teki.
Lopulta aloin tehdä yhteistyötä poliisin kanssa -
auttaakseni ratkaisemaan selvittämättömiä murhia.
Eri viranomaiset ovat nyt käynnistäneet yhteistutkimuksia -
muista murhista, joihin Cottingham on voinut syyllistyä.
Vuonna 2010 Cottingham tunnusti Nancy Vogelin murhan.
Lokakuussa 1967 Nancy Vogel, nuori äiti,
lähti pelaamaan bingoa -
ja katosi New Jerseyn esikaupunkialueella.
Kolmen päivän kuluttua hänet löydettiin alastomana ja kuolleena autostaan.
Hänet oli kuristettu ja raiskattu.
Hänen vaatteensa oli viikattu siististi.
Hän myönsi syyllisyytensä -
ja sai murhasta uuden elinkautisen.
Herra Cottingham, syyllistyittekö tunnustamiinne rikoksiin?
KO:N TUOMARIN ÄÄNI
Kyllä.
Cottingham tunnusti muita murhia.
14.7.1969
Viisi selvittämätöntä murhaa Bergenin piirikunnassa vuosina 1968…
17.7.1969
…1969…
7.4.1969
…ja 1974.
9.8.1974
He olivat teini-ikäisiä koulutyttöjä.
9.8.1974
Ilmeisesti hän aloitti nuorista naisista ja tytöistä.
Hän liikkui esikaupungissa kotinsa lähistöllä.
Niin hän aloitti.
Maryann Carr,
Nancy Vogel -
ja koulutytöt eivät vastanneet Cottinghamin alkuperäistä profiilia,
koska he eivät olleet seksityöläisiä.
Perinteisesti sarjamurhaajat tappavat ensin kotinsa lähistöllä.
Kun he näkevät tutkimusten laajuuden ja tajuavat voivansa jäädä kiinni,
he ottavat etäisyyttä.
Cottingham otti kohteekseen Times Squaren prostituoidut.
Sarjamurhaajat valitsevat usein kohteekseen -
yhteiskunnan halveksimia ihmisiä.
Seksityöntekijät ovat tietenkin yleisesti halveksittuja yhteiskunnassa.
Times Squaresta oli hyötyä Cottinghamille. Se tarjosi uhripopulaation.
Seksityöläiset näkevät vaikeimpana ongelmanaan,
että heidän työnsä on laitonta.
Siksi seksityöläiset vaativat työn dekriminalisointia.
Se on ensimmäinen askel kohti sääntöjen luomista.
Heidän pitää luoda säännöt omista lähtökohdistaan,
luoda olosuhteet, jotka takaavat heidän turvallisuutensa.
Siten seksityöläiset voivat lopulta päästä eroon stigmastaan.
Tämän tapauksen tärkein opetus on,
että ehkä jopa sata ihmistä murhattiin kenenkään tietämättä.
NAINEN TUNNISTETTIIN MOTELLIUHRIKSI
Kaikki naiset, jotka Richard surmasi,
jättivät tämän maailman kammottavalla tavalla.
Se tuntuu aina raskaalta.
Se on kuin tumma pilvi ylläni.
Pidän nykyään yhteyttä Richardiin,
koska haluan kuulla, keitä tunnistamattomat uhrit olivat.
Ihmiset, joiden hengen hän riisti.
Elämät, jotka eivät koskaan saaneet kukoistaa.
Meidän on muistettava ne ihmiset.
He ansaitsevat saada oikeutta.
JOS EPÄILET, ETTÄ LÄHEISESI OLI RICHARDIN UHRI,
OTA YHTEYTTÄ NEW YORKIN POLIISIIN: CRIMESTOPPERS.NYPDONLINE.ORG
Tekstitys: Ilkka Salmenpohja